צרפת באירוויזיון 2022

צרפת השתתפה באירוויזיון 2022, שהתקיים בטורינו, איטליה. זו הייתה השתתפותה ה-64 במספר של צרפת בתחרות הזמר של האירוויזיון. הנציג והשיר נבחרו באמצעות קדם לאומי, בשם "", שהופק על ידי רשות השידור הצרפתית France Télévisions.<ref name="Wiwi"></ref> השיר שנבחר הוא "Fulenn" של אלוון ואהז, בשפה הברטונית.

== רקע ==

קדם לאירוויזיון 2022 השתתפה צרפת בתחרות האירוויזיון שישים ושלוש פעמים, מאז הופעת הבכורה שלה באירוויזיון 1956. היא רשמה את ניצחונה הראשון באירוויזיון 1958 עם השיר "Dors, mon amour" בביצועו של אנדרה קלאבו. בשנות ה-60 הגיעה המדינה למקום הראשון שלוש פעמים; ב-1960, עם השיר "Tom Pillibi" של ז'קלין בואייה; בשנת 1962, עם השיר "Un premier amour" של איזבל אוברה ובאירוויזיון 1969, עם השיר "Un jour, un enfant" של פרידה בוקארה. הניצחון הצרפתי החמישי והאחרון אירע בשנת 1977 עם השיר "L'oiseau et l'enfant" בביצועה של מארי מרים. במרוצת השנים הגיעה צרפת חמש פעמים למקום השני. עם תחילת המילניום השלישי הפופולריות של צרפת בתחרות ירד. על-אף היותה חלק מ"חמש המדינות הגדולות", המדינות המעפילות אוטומטית לגמר, היא הצליחה להגיע לעשר המדינות הפותחות רק חמש פעמים. בשנת 2021 הגיעה נציגת צרפת, ברברה פראווי, למקום השני עם "Voilà".

== לפני האירוויזיון ==
"" אושר על ידי רשות השידור הצרפתית כהליך בחירת הנציג והשיר של המדינה לתחרות האירוויזיון.<ref></ref> המנצח יבחר באמצעות שני סבבי הצבעה בערב הגמר. בסבב ההצבעה הראשון, יבחרו שמונה אמנים: שבעה באמצעות הצבעת הקהל, ואחד על פי בחירת השופטים. בסבב השני הצבעות הקהל והשופטים ישולבו לבחירת המנצח.<ref name="Wiwi"/><ref name="quotidien"></ref> חבר השופטים הורכב מג'ניפר, גיונס טירס, ניקולטה, סיריל פרו, ייסאולט, אגוסטין גליאנה, אלודי גוסיה, אנדרה מאנוקיאן וז'ויסה.<ref name="reveal"></ref>

ב-21 ביוני 2021, עם אישור השתתפותה באירוויזיון 2022, פתחה רשות השידור הצרפתית את תקופת הגשת השירים והמועמדים לקדם, שתסתיים ב-24 באוקטובר. על השירים להיות כתובים ב-70 אחוזים ומעלה בשפה הצרפתית. המועמדים זומנו לאודישן פנימי, וכך סיננה הרשות את מספרם.<ref name="Wiwi"/><ref></ref><ref></ref> האמנים והשירים שעברו את שלבי האודישנים נחשפו ב-16 בפברואר.<ref></ref>

ב-5 במרץ זכו אלוון ואהז בתחרות עם השיר "Fulenn", ונבחר לייצג את צרפת בתחרות.

{| class="wikitable sortable" style="font-size: 90%; text-align: center;"
|-
|+ משתתפי הקדם הצרפתי<ref name="reveal"/>
|-
! scope="col" | אמן
! scope="col" | שיר
! scope="col" class="unsortable" | כותבים
|- bgcolor="gold"
| אלוון ואהז
| "Fulenn"
| מרין לאביגן, אלבן מורבאן רוזיוס
|-
| קיפריין זני
| "Ma famille"
| קיפריין זני, סטפן פטרקי, ניקולאס לזוס
|-
| אליה
| "Téléphone"
| אליה, אניביטז
|-
| אליוט
| "La tempête"
| אליוט סשמיט, פרנסואה ולגרין, אליוס, גאספרד מורפי
|-
| הלן אין פריז
| "Paris mon amour"
| הלן בנאמו, וירז'יני לסדמיה, דויד לפייוור
|-
| ז'ואן
| "Madame"
| ז'ואן, אלכס פינקין
|-
| ז'ואנה
| "Navigateure"
| ז'ואנה פוקט, סאטוס, גאספרד מורפי
|-
| ז'וליה
| "Chut"
| ז'וליה פיקט, אלבן ליקו, פביין מטאיי, אנתון ויק
|-
| מאריוס
| "Les chansons d'amour"
| מאריוס ניולט, איגיט, ז'ונתן קגן
|- bgcolor="silver"
| פאולין שאן
| "Nuit Pauline"
| פאולין שאן, אנתונין טארדי
|-
| סאם
| ""
| סאם, נס, שארל בוקארה
|- bgcolor="#cd7f32"
| סואה
| "Seule"
| לאדיסואה, נייתןסואה
|}

== באירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> כיוון שצרפת חברה בחמש המדינות הגדולות, היא תעפיל לגמר אוטומטית. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות, כך ששירים דומים לא ישובצו בסמוך זה לזה. צרפת הופיעה שישית, לפני נורווגיה ואחרי שווייץ. עם תום הקראת התוצאות דורגה במקום ה-24 עם 17 נקודות.

כמקובל, בשלב חצי-הגמר הראשון של התחרות הוצג השיר כחלק מהשירים שהעפילו אוטומטית לגמר. בראיון קצר שנערך אז עם מבצעי השיר, הם סיפרו שברטונית היא שפת אימם ולכן חשוב היה להם לשיר בה באירוויזיון.

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:צרפת באירוויזיון
קטגוריה:מדינות באירוויזיון 2022
קטגוריה:2022 בצרפת